b'\n_START_ARTICLE_\nSaksi vald\n_START_SECTION_\nAjalugu\n_START_PARAGRAPH_\nSaksi vald kujunes v\xc3\xa4lja 1938. aastaks, kuid 1938. aasta haldusreformi ja maakondade piiride muutmise tagaj\xc3\xa4rjel vald t\xc3\xbckeldati ning erinevad osad liideti Undla, Assamalla ja Ambla valdadega. _NEWLINE_1944. aastal moodustati taas Saksi vald ning 1949. aastal struktureeriti see \xc3\xbcmber Saksi k\xc3\xbclan\xc3\xb5ukoguks endistes piirides. Saksi k\xc3\xbclan\xc3\xb5ukogu tegutses kuni 1982. aastani, mil k\xc3\xbclan\xc3\xb5ukogude \xc3\xbchendamise k\xc3\xa4igus Saksi k\xc3\xbclan\xc3\xb5ukogu kaotati. _NEWLINE_P\xc3\xa4rast taasiseseisvumist kinnitati Saksi valla staatus 1. aprillil 1991. a, seej\xc3\xa4rel aga likvideeriti 1. novembril 1992. aastal. Praegusel kujul taastati Saksi vald taas 1. septembril 1993. aastal.\n_START_SECTION_\nValla liitumine ja likvideerumine\n_START_PARAGRAPH_\n2005. aastal liitus enamik vallast koos Tapa linna ja Lehtse vallaga uueks Tapa vallaks, v\xc3\xa4lja arvatud Kiku, Pariisi ja Salda k\xc3\xbclad, mis liitusid Kadrina vallaga.'